CELEX: 52020PC0471
Language: sl
Date: 2020-08-24
Title: Predlog IZVEDBENI SKLEP SVETA o dodelitvi začasne podpore Belgiji na podlagi Uredbe Sveta (EU) 2020/672 za ublažitev tveganj za brezposelnost v izrednih razmerah po izbruhu COVID-19

EVROPSKA KOMISIJA
            Bruselj, 24.8.2020
            COM(2020) 471 final
            2020/0225(NLE)
            Predlog
            IZVEDBENI SKLEP SVETA
            o dodelitvi začasne podpore Belgiji na podlagi Uredbe Sveta (EU) 2020/672 za ublažitev tveganj za brezposelnost v izrednih razmerah po izbruhu COVID-19
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Uredba Sveta 2020/672 (v nadaljnjem besedilu: uredba o instrumentu SURE) določa pravni okvir za zagotavljanje finančne pomoči Unije državam članicam, ki se zaradi izbruha COVID-19 soočajo z resnimi gospodarskimi motnjami ali jih takšne motnje resno ogrožajo. Podpora v okviru instrumenta SURE je v prvi vrsti namenjena financiranju shem skrajšanega delovnega časa ali podobnih ukrepov za zaščito zaposlenih in samozaposlenih, da se tako zmanjša obseg brezposelnosti in izgube dohodka, poleg tega pa tudi financiranju nekaterih ukrepov, povezanih z zdravjem, zlasti na delovnem mestu.
            
            
               Belgija je 7. avgusta 2020 zaprosila za finančno pomoč Unije na podlagi uredbe o instrumentu SURE. Komisija se je v skladu s členom 6(2) uredbe o instrumentu SURE posvetovala z belgijskimi organi, da bi preverila nenadno in močno povečanje dejanskih in načrtovanih odhodkov, neposredno povezano s shemo za začasno brezposelnost, nadomestnim dohodkom za samozaposlene zaradi COVID-19, starševskim dopustom zaradi COVID-19, številnimi regionalnimi shemami dohodkovne podpore ter regionalnimi ukrepi, povezanimi z zdravjem, sprejetimi zaradi pandemije COVID-19. Pomoč se nanaša na:
            
            
               (1)shemo za začasno brezposelnost, t. i. chômage temporaire / tijdelijke werkloosheid, ki zagotavlja nadomestilo zaposlenim, katerih delo se zmanjšalo ali začasno prekinilo zaradi zmanjšanja delovne obremenitve ali ukrepov omejevanja socialnih stikov, ki jih je uvedla vlada. Shema za začasno brezposelnost je obstajala pred pandemijo COVID-19, vendar so se zahteve za dostop do sheme prilagodile COVID-19, postopek prijave pa je bil dodatno poenostavljen. Poleg tega se je nadomestilo za začasno brezposelnost s 65 % povečalo na 70 % dnevne povprečne plače (omejeno navzgor na 2 754,76 EUR bruto na mesec). Poleg tega je bila uvedena dnevna premija v višini 5,36 EUR;
            
            
               (2)obstoječi nadomestni dohodek za samozaposlene, t. i. premostitvena pravica (“Droit passerelle/ Overbruggingsrecht“), ki se je razširila z uvedbo premostitvene pravice zaradi COVID-19. To je prejemek, ki se zagotovi, če so ukrepi omejevanja socialnih stikov, ki jih je uvedla vlada, povzročili popolno ali delno prekinitev dejavnosti samozaposlenega ali prostovoljno prekinitev, ki traja vsaj sedmih zaporednih koledarskih dni v mesecu. Od junija 2020 je nadomestilo namenjeno samozaposlenim, ki so ponovno začeli opravljati svojo dejavnost, vendar se še vedno soočajo z zmanjšanjem prometa v primerjavi z letom 2019. Samozaposleni, ki še ne morejo ponovno začeti opravljati svoje dejavnosti, so še vedno upravičeni do nadomestila, vendar morajo dokazati, da je to posledica omejitev zaradi COVID-19; 
            
            
               (3)starševski dopust zaradi COVID-19, ki je poseben starševski dopust, ki ne vpliva na pravico do rednega starševskega dopusta in staršem omogoča, da vzamejo dopust za zagotavljanje dodatne oskrbe svojih otrok med majem in septembrom 2020, z višjim nadomestilom kot pri rednem starševskem dopustu; 
            
            
               (4)številne regionalne sheme, ki zagotavljajo dohodkovno podporo za samozaposlene, podjetja z enim zaposlenim in druge vrste zaposlenih, ki niso upravičeni do drugih vrst dohodkovne podpore. Prejemki za nadomestilo za podjetja in podjetnike v regiji Bruselj – glavno mesto, prejemki za nevšečnosti, nadomestila in podporo v Flandriji ter prejemek za nadomestilo zaradi zaprtja podjetij v Valoniji so splošna enkratna podpora podjetjem in samozaposlenim, ki so morali prekiniti poslovanje zaradi COVID-19 ali ki so utrpeli znatno zmanjšanje prometa. Drugi ukrepi (prejemek za nadomestilo za začasno zaposlene delavce v regiji Bruselj – glavno mesto, subvencije za vrtce in subvencije za kulturne izvajalce v francoski skupnosti, dejavnosti usposabljanja v Valoniji, ter subvencija za kulturne izvajalce in samozaposlene in subvencija za turistične delavce v nemško govoreči skupnosti) so namenjeni samozaposlenim in delavcem, ki nimajo dostopa do sheme za začasno brezposelnost v določenih sektorjih (sektor kulture in oskrbe, dejavnosti usposabljanja);
            
            
               (5)ukrepe, povezane z zdravjem, v nemško govoreči skupnosti, ki vključujejo usposabljanje o higieni, zagotavljanje zaščitnega materiala za nastanitvene in negovalne ustanove, bolnišnice in izvajalce zdravstvenih storitev ter informacijske kampanje.
            
            
               Belgija je Komisiji predložila ustrezne informacije. 
            
            
               Komisija glede na razpoložljiva dejstva predlaga Svetu, da sprejme izvedbeni sklep o odobritvi finančne pomoči Belgiji v skladu z uredbo o instrumentu SURE v podporo zgoraj navedenim ukrepom.
            
            
               •Skladnost z veljavnimi predpisi s področja zadevne politike
            
            
               
                  Ta predlog je v celoti skladen z Uredbo Sveta 2020/672, na podlagi katere je predložen.
               
               
                  Predlog dopolnjuje drug instrument prava Unije za zagotavljanje podpore državam članicam v izrednih razmerah, in sicer Uredbo Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (Uredba (ES) št. 2012/2002). Uredba (EU) 2020/461 Evropskega parlamenta in Sveta, ki spreminja navedeni instrument, da bi se razširilo njegovo področje uporabe na izredne razmere večjih razsežnosti v javnem zdravju in opredelile posebne dejavnosti, upravičene do financiranja, je bila sprejeta 30. marca. 
               
            
            
               •Skladnost z drugimi politikami Unije
            
            
               
                  Predlog je del sklopa ukrepov, pripravljenih v odziv na trenutno pandemijo COVID-19, kot je „naložbena pobuda v odziv na koronavirus“, in dopolnjuje druge instrumente, ki podpirajo zaposlovanje, kot sta Evropski socialni sklad in Evropski sklad za strateške naložbe (EFSI)/InvestEU. Z uporabo izposojanja in posojanja za podporo državam članicam v tem konkretnem primeru izbruha COVID-19 bi ta predlog zagotavljal drugo raven zaščite za financiranje shem skrajšanega delovnega časa in podobnih ukrepov, s čimer bi pomagal ohranjati delovna mesta ter s tem zaščititi zaposlene in samozaposlene pred tveganjem brezposelnosti. 
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
         
         
            
               
                  Pravna podlaga za ta instrument je Uredba Sveta 2020/672. 
               
            
            
               •Subsidiarnost (za neizključno pristojnost) 
            
            
               
                  Predlog je odziv na prošnjo države članice in odraža evropsko solidarnost z zagotavljanjem finančne pomoči Unije v obliki začasnih posojil državi članici, ki jo je prizadel izbruh COVID-19. Takšna finančna pomoč kot druga raven zaščite začasno podpira povečane javnofinančne odhodke držav članic za sheme skrajšanega delovnega časa in podobne ukrepe ter jim pomaga ščititi delovna mesta in s tem zaposlene in samozaposlene pred tveganjem brezposelnosti in izgube dohodka.
               
               
                  Podpora bo pomagala prizadetemu prebivalstvu in pripomogla k blažitvi neposrednih družbenih in gospodarskih posledic krize COVID-19. 
               
            
            
               •Sorazmernost
            
            
               
                  Predlog upošteva načelo sorazmernosti. Ne presega tistega, kar je potrebno za doseganje ciljev instrumenta. 
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               
                  Zaradi nujne čimprejšnje priprave predloga, da bi ga Svet lahko pravočasno sprejel, posvetovanja z zainteresiranimi stranmi ni bilo mogoče izvesti.
               
            
            
               •Ocena učinka
            
            
               
                  Zaradi nujnosti priprave predloga ocena učinka ni bila izvedena.
               
            
            
               4.PRORAČUNSKE POSLEDICE
            
            
               
                  Komisija bi morala imeti možnost najema posojil na finančnih trgih z namenom nadaljnjega posojanja državi članici, ki zaprosi za finančno pomoč v okviru instrumenta SURE. 
               
            
            
               Poleg jamstev, ki jih dajo države članice, okvir vključuje tudi druge zaščitne ukrepe za zagotavljanje finančne trdnosti sheme, in sicer:
            
            
               ·strog in konservativen pristop k finančnemu upravljanju,
            
            
               ·oblikovanje posojilnega portfelja, ki omejuje tveganje koncentracije, letno izpostavljenost in čezmerno izpostavljenost do posameznih držav članic, hkrati pa zagotavlja, da se državam članicam, ki najbolj potrebujejo pomoč, lahko zagotovijo zadostna sredstva, ter
            
            
               ·možnosti obnovitve dolga.
            
            
               2020/0225 (NLE)
            
            
               Predlog
            
            
               IZVEDBENI SKLEP SVETA
            
         
         
            
               o dodelitvi začasne podpore Belgiji na podlagi Uredbe Sveta (EU) 2020/672 za ublažitev tveganj za brezposelnost v izrednih razmerah po izbruhu COVID-19
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Uredbe Sveta (EU) 2020/672 z dne 19. maja 2020 o vzpostavitvi evropskega instrumenta za začasno podporo za ublažitev tveganj za brezposelnost v izrednih razmerah (SURE) po izbruhu COVID-19
                  1
                in zlasti člena 6(1) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Belgija je 7. avgusta 2020 zaprosila za finančno pomoč Unije, da bi dopolnila svoja nacionalna prizadevanja za obravnavanje učinka izbruha COVID-19 in njegovih socialno-ekonomskih posledic za delavce. 
            
            
               (2)Izbruh COVID-19 in izredni ukrepi, ki jih je Belgija sprejela za zajezitev izbruha ter njegovih socialno-ekonomskih učinkov in učinkov, povezanih z zdravjem, bodo po pričakovanjih zelo močno vplivali na javne finance. V skladu z napovedjo Komisije iz pomladi 2020 naj bi primanjkljaj sektorja država Belgije do konca leta 2020 znašal 8,9 % bruto domačega proizvoda (BDP), dolg sektorja država pa 113,8 % BDP. Glede na vmesno napoved Komisije iz poletja 2020 naj bi se BDP Belgije v letu 2020 zmanjšal za 8,8 %. 
            
            
               (3)Izbruh COVID-19 je imobiliziral znaten del delovne sile v Belgiji. To je povzročilo nenadno in močno povečanje javnofinančnih odhodkov Belgije v zvezi s shemo za začasno brezposelnost, t. i. chômage temporaire / tijdelijke werkloosheid, nadomestnim dohodkom za samozaposlene zaradi COVID-19, premostitveno pravico zaradi COVID-19, starševskim dopustom zaradi COVID-19 ter številnimi regionalnimi shemami dohodkovne podpore in v podporo ukrepom na področju javnega zdravja, kot je navedeno v uvodnih izjavah od 4 do 8. 
            
            
               (4)S Kraljevim odlokom z dne 30. marca 2020
                  2
               , kot je naveden v prošnji Belgije z dne 7. avgusta 2020, je bila sprejeta shema za začasno brezposelnost, t. i. chômage temporaire / tijdelijke werkloosheid zaradi COVID-19, ki zagotavlja nadomestilo zaposlenim, katerih delo se zmanjšalo ali začasno prekinilo zaradi zmanjšanja delovne obremenitve ali ukrepov omejevanja socialnih stikov, ki jih je uvedla vlada. Shema za začasno brezposelnost je obstajala pred pandemijo COVID-19, vendar so se zahteve za dostop do sheme prilagodile COVID-19, postopek prijave pa je bil dodatno poenostavljen. Poleg tega se je nadomestilo za začasno brezposelnost s 65 % povečalo na 70 % dnevne povprečne plače (omejeno navzgor na 2 754,76 EUR bruto na mesec). Poleg tega je bila uvedena dnevna premija v višini 5,36 EUR;
            
            
               (5)Zakon z dne 23. marca 2020
                  3
               , kot je naveden v prošnji Belgije z dne 7. avgusta 2020, je obstoječi nadomestitveni dohodek za samozaposlene, t. i. premostitveno pravico (Droit passerelle / Overbruggingsrecht) razširil z uvedbo premostitvene pravice zaradi COVID-19. To je prejemek, ki se zagotovi, če so ukrepi omejevanja socialnih stikov, ki jih je uvedla vlada, povzročili popolno ali delno prekinitev dejavnosti samozaposlenega ali prostovoljno prekinitev, ki traja vsaj sedmih zaporednih koledarskih dni v mesecu. Od junija 2020 je nadomestilo namenjeno samozaposlenim, ki so ponovno začeli opravljati svojo dejavnost, vendar se še vedno soočajo z zmanjšanjem prometa v primerjavi z letom 2019. Samozaposleni, ki še ne morejo ponovno začeti opravljati svoje dejavnosti, so še vedno upravičeni do nadomestila, vendar morajo dokazati, da je to posledica omejitev zaradi COVID-19. 
            
            
               (6)S Kraljevim odlokom z dne 13. maja 2020 št. 23
                  4
               , kot je naveden v prošnji Belgije z dne 7. avgusta 2020, je bil uveden starševski dopust zaradi COVID-19, ki je poseben starševski dopust, ki ne vpliva na pravico do rednega starševskega dopusta in staršem omogoča, da vzamejo dopust za zagotavljanje dodatne oskrbe svojih otrok med majem in septembrom 2020, z višjim nadomestilom kot pri rednem starševskem dopustu. Shema starševskega dopusta zaradi COVID-19 se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj zaposlenim zagotavlja dohodkovno podporo in pomaga ohranjati zaposlitev, ker zaradi nje staršem, ki skrbijo za otroke v času, ko so šole zaprte, ni treba prekiniti delovnega razmerja.
            
            
               (7)Na podlagi Odloka vlade regije Bruselj – glavno mesto s posebnimi pooblastili št. 2020/019
                  5
               , Odloka vlade regije Bruselj – glavno mesto s posebnimi pooblastili št. 2020/030
                  6
               , Obvestila o seji sveta ministrov vlade regije Bruselj – glavno mesto z dne 14. maja 2020
                  7
               , Sklepa flamske vlade z dne 20. marca 2020
                  8
               , Sklepa flamske vlade z dne 10. aprila 2020
                  9
               , Sklepa flamske vlade z dne 12. junija 2020
                  10
               , Odloka vlade francoske skupnosti s posebnimi pooblastili št. 4 z dne 23. aprila 2020
                  11
               , Odloka vlade francoske skupnosti z dne 7. aprila 2020
                  12
               , Ministrskega odloka glede izvajanja odloka valonske vlade z dne 20. marca 2020
                  13
               , Odloka valonske vlade z dne 19. junija
                  14
               , Kriznega dekreta I parlamenta nemško govoreče skupnosti v zvezi s korono z dne 6. aprila 2020 in Kriznega dekreta III parlamenta nemško govoreče skupnosti o koroni z dne 20. junija 2020, kot so navedeni v prošnji Belgije z dne 7. avgusta 2020, so belgijski organi uvedli številne regionalne sheme, ki zagotavljajo dohodkovno podporo samozaposlenim, podjetjem z enim zaposlenim in drugim vrstam zaposlenih, ki niso upravičeni do drugih vrst dohodkovne podpore. Prejemki za nadomestilo za podjetja in podjetnike v regiji Bruselj – glavno mesto, prejemki za nevšečnosti, nadomestila in podporo v Flandriji ter prejemek za nadomestilo zaradi zaprtja podjetij v Valoniji so splošna enkratna podpora podjetjem in samozaposlenim, ki so morali prekiniti poslovanje zaradi COVID-19 ali ki so utrpeli znatno zmanjšanje prometa. Kadar so ukrepi namenjeni širšemu krogu upravičencev, se prosi samo za zneske za odhodke, povezane s podporo za samozaposlene in podjetja z enim zaposlenim. Drugi ukrepi (prejemek za nadomestilo za začasno zaposlene delavce v regiji Bruselj – glavno mesto, subvencije za vrtce in subvencije za kulturne izvajalce v francoski skupnosti, dejavnosti usposabljanja v Valoniji, ter subvencija za kulturne izvajalce in samozaposlene in subvencija za turistične delavce v nemško govoreči skupnosti) so namenjeni samozaposlenim in delavcem, ki nimajo dostopa do sheme za začasno brezposelnost v določenih sektorjih (sektor kulture in oskrbe, dejavnosti usposabljanja). Ker subvencije za kulturne izvajalce in samozaposlene v nemško govoreči skupnosti zagotavljajo posojila, ki jih je mogoče pretvoriti v nepovratna sredstva, in ker se v skladu z Uredbo (EU) 2020/672 lahko podprejo samo javnofinančni odhodki, bi bilo treba podpreti samo odhodke v zvezi s posojili, ki se pretvorijo v nepovratna sredstva.
            
            
               (8)Poleg tega Krizni dekret I parlamenta nemško govoreče skupnosti z dne 6. aprila 2020 o koroni
                  15
               , kot je naveden v prošnji Belgije z dne 7. avgusta 2020, uvaja ukrepe, povezane z zdravjem, v nemško govoreči skupnosti, ki vključujejo usposabljanje o higieni, zagotavljanje zaščitnega materiala za nastanitvene in negovalne ustanove, bolnišnice in izvajalce zdravstvenih storitev ter informacijske kampanje.
            
            
               (9)Belgija izpolnjuje pogoje, da lahko zaprosi za finančno pomoč iz člena 3 Uredbe (EU) 2020/672. Belgija je Komisiji predložila ustrezne dokaze, da so se dejanski in načrtovani javnofinančni odhodki od 1. februarja 2020 povečali za 7 766 380 000 EUR zaradi nacionalnih ukrepov, sprejetih za obravnavanje socialno-ekonomskih učinkov izbruha COVID-19. To pomeni nenadno in močno povečanje, ker se nanaša na nove ukrepe in podaljšanje obstoječih ukrepov, ki zajemajo velik delež podjetij in delovne sile v Belgiji. 
            
            
               (10)Komisija se je v skladu s členom 6 Uredbe (EU) 2020/672 posvetovala z Belgijo ter preverila nenadno in močno povečanje dejanskih in načrtovanih javnofinančnih odhodkov, opisano v prošnji z dne 7. avgusta 2020, ki je neposredno povezano s shemami skrajšanega delovnega časa in podobnimi ukrepi, kot tudi z uporabo zadevnih ukrepov, povezanih z zdravjem, ki so bili uvedeni zaradi izbruha COVID-19. 
            
            
               (11)Zato bi bilo treba zagotoviti finančno pomoč za podporo Belgiji pri obravnavanju socialno-ekonomskih učinkov resnih gospodarskih motenj, ki jih je povzročil izbruh COVID-19.
            
            
               (12)Ta sklep ne bi smel posegati v izid kakršnih koli postopkov v zvezi z izkrivljanjem delovanja notranjega trga, ki se lahko izvedejo, in sicer zlasti na podlagi členov 107 in 108 PDEU. Ne razveljavlja zahteve, da države članice Komisijo v skladu s členom 108 PDEU obvestijo o primerih morebitne državne pomoči.
            
            
               (13)Belgija bi morala Komisijo redno obveščati o izvrševanju načrtovanih javnofinančnih odhodkov, da bi Komisija lahko ocenila, v kolikšnem obsegu je Belgija izvršila navedene odhodke.
            
            
               (14)Odločitev o zagotovitvi finančne pomoči je bila sprejeta ob upoštevanju obstoječih in pričakovanih potreb Belgije, pa tudi prošenj za finančno pomoč v skladu z Uredbo (EU) 2020/672, ki so jih že predložile ali jih nameravajo predložiti druge države članice, pri čemer se upoštevajo načela enake obravnave, solidarnosti, sorazmernosti in preglednosti –
            
         
         
            
               SPREJEL NASLEDNJI SKLEP: 
            
            
               Člen 1
            
            
               Belgija izpolnjuje pogoje iz člena 3 Uredbe (EU) 2020/672. 
            
            
               Člen 2
            
            
               1.Unija da Belgiji na voljo posojilo v znesku največ 7 766 380 000 EUR. Povprečna zapadlost posojila ne presega 15 let.
            
            
               2.Obdobje razpoložljivosti finančne pomoči, dodeljene s tem sklepom, je 18 mesecev od prvega dne po začetku veljavnosti tega sklepa. 
            
            
               3.Komisija da Belgiji na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da največja povprečna zapadlost iz odstavka 1 ni presežena, ko so izplačani vsi obroki. 
            
            
               4.Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672. 
            
            
               5.Belgija plača strošek financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja. 
            
            
               6.Komisija odloča o obsegu in sprostitvi obrokov ter velikosti tranš. 
            
            
               Člen 3 
            
            
               Belgija lahko financira naslednje ukrepe:
            
            
               a) shemo za začasno brezposelnost, t. i. chômage temporaire/tijdelijke werkloosheid, kot je določena v kraljevem odloku z dne 30. marca 2020;
            
            
               b) nadomestni dohodek za samozaposlene, povezan s COVID-19, t. i. krizno premostitveno pravico, kot je določen z Zakonom z dne 23. marca 2020; 
            
            
               c) starševski dopust zaradi COVID-19, kot je določeno v Kraljevem odloku z dne 13. maja 2020 št. 23; 
            
            
               d) regionalne sheme dohodkovne podpore: 
            
            
               i)za regijo Bruselj – glavno mesto:
            
            
               –prejemek za nadomestilo za podjetja, kot je določen v Odloku vlade regije Bruselj – glavno mesto s posebnimi pooblastili št. 2020/019, za del odhodkov, povezanih s podporo samozaposlenim in podjetjem z enim zaposlenim; 
            
            
               –prejemek za nadomestilo za podjetja, kot je določeno v Odloku vlade regije Bruselj – glavno mesto s posebnimi pooblastili št. 2020/030, samo za del odhodkov, povezanih s podporo samozaposlenim in podjetjem z enim zaposlenim; 
            
            
               –prejemek za nadomestilo za priložnostne delavce, kot je določena v točki 23 Obvestila s seje sveta ministrov vlade regije Bruselj – glavno mesto z dne 14. maja 2020; 
            
         
         
            
               ii)za Flandrijo:
            
            
               –prejemek za nevšečnosti, kot je določen v Sklepu flamske vlade z dne 20. marca 2020, za del odhodkov, povezanih s podporo samozaposlenim in podjetjem z enim zaposlenim; 
            
            
               –prejemek za nadomestilo, kot je določen v Sklepu flamske vlade z dne 10. aprila 2020, za del odhodkov, povezanih s podporo samozaposlenim in podjetjem z enim zaposlenim; 
            
            
               –prejemek za podporo, kot je določen v Sklepu flamske vlade z dne 12. junija 2020, za del odhodkov, povezanih s podporo samozaposlenim in podjetjem z enim zaposlenim; 
            
            
               iii)za francosko skupnost:
            
            
               –subvencija za kulturne izvajalce, kot je določena v Odloku vlade francoske skupnosti s posebnimi pooblastili št. 4 z dne 23. aprila 2020;
            
            
               –subvencija za vrtce, kot je določena v Odloku vlade francoske skupnosti z dne 7. aprila 2020, za del odhodkov, povezanih s podporo samozaposlenim in podjetjem z enim zaposlenim; 
            
            
               iv)za Valonijo:
            
            
               –prejemek za nadomestilo za zaprtje podjetij, kot je določen v Ministrskem odloku o izvajanju odloku valonske vlade z dne 20. marca 2020, za del odhodkov, povezanih s podporo samozaposlenim in podjetjem z enim zaposlenim; 
            
            
               –dejavnosti usposabljanja, kot so določene v Odloku valonske vlade z dne 19. junija;
            
            
               v)za nemško govorečo skupnost:
            
            
               –subvencija za kulturne izvajalce in samozaposlene, kot je določena členu 7 Kriznega dekreta I parlamenta nemško govoreče skupnosti z dne 6. aprila 2020 o koroni, za del odhodkov v zvezi s posojili, ki se pretvorijo v nepovratna sredstva; 
            
            
               –subvencija za delavce v turizmu, kot je določena v členu 4 Kriznega dekreta III parlamenta nemško govoreče skupnosti z dne 20. julija 2020 o koroni, za del odhodkov, ki se nanašajo na podporo samozaposlenim družbam in družbam z enim zaposlenim; 
            
            
               e) ukrepi v zvezi z zdravjem v nemško govoreči skupnosti, kot so določeni v členu 7 Kriznega dekreta I parlamenta nemško govoreče skupnosti z dne 6. aprila 2020 o koroni.
            
            
               Člen 4
            
            
               Belgija do [DATUM: 6 mesecev po datumu objave tega sklepa] in nato vsakih 6 mesecev obvešča Komisijo o izvrševanju načrtovanih javnofinančnih odhodkov, dokler načrtovani javnofinančni odhodki niso v celoti izvršeni.
            
            
               Člen 5
            
            
               Ta sklep je naslovljen na Kraljevino Belgijo.
            
            
               Člen 6
            
            
               Ta sklep se objavi v Uradnem listu Evropske unije. 
            
         
         
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 159, 20.5.2020, str. 1.
               
               
                  
                     (2)
                  
                        Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l'article 10 de l'arrêté royal du 6 mai 2019 modifiant les articles 27, 51, 52bis, 58, 58/3 et 63 de l'arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté.
               
               
                  
                     (3)
                  
                        Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants.
               
               
                  
                     (4)
                  
                        Arrêté royal du 13 mai 2020 n° 23 pris en exécution de l'article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona.
               
               
                  
                     (5)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/019 modifiant l’arrêté de pouvoirs spéciaux n° 2020/013 du 7 avril 2020 relatif à une aide en vue de l’indemnisation des entreprises affectées par les mesures d’urgence pour limiter la propagation du coronavirus.
               
               
                  
                     (6)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/030 relatif à l’aide aux entreprises qui subissent une baisse d’activité en raison de la crise sanitaire du COVID-19.
               
               
                  
                     (7)
                  
                        Notification de la reunion du conseil des ministres du gouvernement de la région de Bruxelles-Capitale du jeudi 14 mai 2020 point 23 - Mesures de soutien d’urgence au secteur créatif et culturel bruxellois suite à la crise COVID-19.
               
               
                  
                     (8)
                  
                        Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (9)
                  
                        Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (10)
                  
                        Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (11)
                  
                        Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel dans le cadre de la crise sanitaire du COVID-19.
               
               
                  
                     (12)
                  
                        Arrêté du Gouvernement de la Communauté française du 7 avril 2020 relatif au soutien des milieux d’accueil dans le cadre de la crise sanitaire du COVID-19.
               
               
                  
                     (13)
                  
                        Arrêté ministériel portant exécution de l'arrêté du Gouvernement wallon du 20 mars 2020 relatif à l'octroi d'indemnités compensatoires dans le cadre des mesures contre le coronavirus COVID-19 and Arrêté du Gouvernement wallon relatif à l'octroi d'indemnités compensatoires dans le cadre des mesures contre le coronavirus COVID-19.
               
               
                  
                     (14)
                  
                        Arrêté du Gouvernement wallon du 19 juin portant des dispositions diverses relatives aux formateurs et au subventionnement des activités de formation des centres de formation du réseau IFAPME.
               
               
                  
                     (15)
                  
                        Parlament der Deutschsprachigen Gemeinschaft, Corona-Krisendekret I vom 6. April 2020.